CELEX: 62018TB0283
Language: el
Date: 2019-05-06 00:00:00
Title: Υπόθεση T-283/18: Διάταξη του Γενικού Δικαστηρίου της 6ης Μαΐου 2019 — Bernis κ.λπ. κατά ΕΚΤ (Προσφυγή ακυρώσεως — Οικονομική και Νομισματική Ένωση — Τραπεζική Ένωση — Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) — Διαδικασία εξυγίανσης που εφαρμόζεται στην περίπτωση που ορισμένη οντότητα βρίσκεται σε σημείο πτώχευσης ή πιθανής πτώχευσης — Μητρική και θυγατρική εταιρία — Διαπίστωση εκ μέρους της ΕΚΤ ότι ορισμένη οντότητα βρίσκεται σε σημείο πτώχευσης ή πιθανής πτώχευσης — Κανονισμός (ΕΕ) 806/2014 — Προπαρασκευαστικές πράξεις — Πράξεις μη δεκτικές προσφυγής — Απαράδεκτο)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/48
            
         
      Διάταξη του Γενικού Δικαστηρίου της 6ης Μαΐου 2019 — Bernis κ.λπ. κατά ΕΚΤ
      (Υπόθεση T-283/18) (1)
      
      (Προσφυγή ακυρώσεως - Οικονομική και Νομισματική Ένωση - Τραπεζική Ένωση - Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) - Διαδικασία εξυγίανσης που εφαρμόζεται στην περίπτωση που ορισμένη οντότητα βρίσκεται σε σημείο πτώχευσης ή πιθανής πτώχευσης - Μητρική και θυγατρική εταιρία - Διαπίστωση εκ μέρους της ΕΚΤ ότι ορισμένη οντότητα βρίσκεται σε σημείο πτώχευσης ή πιθανής πτώχευσης - Κανονισμός (ΕΕ) 806/2014 - Προπαρασκευαστικές πράξεις - Πράξεις μη δεκτικές προσφυγής - Απαράδεκτο)
      (2019/C 230/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: Ernests Bernis (Jurmala, Λεττονία), Oļegs Fiļs (Jurmala), OF Holding SIA (Riga, Λεττονία), Cassandra Holding Company SIA (Jurmala) (εκπρόσωποι: O. Behrends, M. Kirchner και L. Feddern, δικηγόροι)
      
         Καθής: Ευρωπαϊκή Κεντρική Τράπεζα (εκπρόσωποι: G. Marafioti και Ε. Κουπεπίδου, επικουρούμενες από τον J. Rodríguez Cárcamo, δικηγόρο)
      
         Αντικείμενο
      
      Προσφυγή, δυνάμει του άρθρου 263 ΣΛΕΕ, με αίτημα την ακύρωση των αποφάσεων της 23ης Φεβρουαρίου 2018 με τις οποίες η ΕΚΤ διαπίστωσε ότι η ABLV Bank AS και η θυγατρική της, ABLV Bank Luxembourg SA, βρίσκονταν σε σημείο πτώχευσης ή πιθανής πτώχευσης, κατά την έννοια του άρθρου 18, παράγραφος 1, του κανονισμού (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (ΕΕ 2014, L 225, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή ως απαράδεκτη.
                  
               
            
                  2)
               
               
                  
                     Οι Ernests Bernis, Oļegs Fiļs, OF Holding SIA και Cassandra Holding Company SIA φέρουν τα δικαστικά έξοδά τους καθώς και τα έξοδα της Ευρωπαϊκής Κεντρικής Τράπεζας (ΕΚΤ).
                  
               
            
         (1)  EE C 259 της 23.7.2018.